**JEGYZŐKÖNYV**

**Tárgy:** Magyar Tenger Vízisport Egyesület tisztújító Közgyűlése

**Helyszin:** Balatonberény Polgármesteri Hivatal Tanácsterme, 8649 Balatonberény, Kossuth tér 1.

**Időpont:** 2019. augusztus 3.

A Közgyűlésen megjelentek névsorát a mellékelt jelenléti ív tartalmazza ( 1.sz. melléklet)

**2019. augusztus 3. 09 óra**

Dér Ferenc az egyesület elnöke a közgyűlést megnyitja. Tájékoztatja a megjelent tagokat hogy a 2019. július 31.-re meghirdetett tisztújító közgyűlés, a határozatképes részvétel hiánya miatt elmaradt. A jogszabályoknak megfelelően összehívott új időpontra szóló közgyűlés a megjelentek számától függetlenül határozatképes. A közgyűlésen 55 fő szavazati joggal rendelkező tag megjelent. A közgyűlést megnyitja.

A Közgyűlés egyhangú szavazás alapján megválasztotta:

**Jegyzőkönyvvezetőnek:** Lepp Lászlót,

**Jegyzőkönyv hitelesítőnek**: Rónai Attilát

**Levezető elnöknek**: Somogyi Magyar Józsefet

**Somogyi Magyar József** köszönti a megjelent tagokat, megállapítja, hogy a tisztújító közgyűlés létszáma 55 fő és javasolja az írásban kiküldött alábbi napirendek elfogadását:

1. Az elnökség beszámolója az elmúlt 5 évről,
2. Választás,
3. Egyebek,

A tagok megállapítják, hogy a Közgyűlés megtartásának, valamint hangfelvétel készítésének nincs akadálya, ehhez a tagok egyhangúan hozzájárultak. A napirendet egyhangúan elfogadták.

1. **Beszámoló**

Dér Ferenc leköszönő elnök:

Beszámolt az elmúlt 5 év munkájáról. Tájékoztatta a tagságot a gazdasági helyzet stabilitásáról, a követelések, befizetések rendbetételéről. A tagnyilvántartás kialakításáról, a helyek azonosításának megteremtéséről, a kikötő és helyek használatáról készült szabályozásról. A bérleti szerződések elkészítéséről, a bérleti díjak differenciált emeléséről. A fejlesztési koncepció kidolgozásáról. a gazdálkodási szabályzat elkészítéséről, az SZMSZ, Etikai kódex kidolgozásáról, a helycserék szabályozásáról, a vendég helyek hasznosításáról. A regisztrációs díjak emeléséről, ami lehetővé tette a bérleti díjak emelésének mérséklését. Bevételt nővelő intézkedés volt, a normálméret feletti hajók bérleti díjának kidolgozása.

Alapszabályt három alkalommal változtattunk az elmúlt 5 évben, részben jogszabályi változások miatt, részben a rend és a szabályozott működés érdekében.

Minden engedélyünk érvényes 2023-ig. Vannak pénzügyi tartalékaink.

Az Önkormányzattal kiváló kapcsolatot tartunk fent, kapunk segítséget a karbantartásban, a kikötő fejlesztésében (padokat kaptunk). Társadalmi munkákat szerveztünk a terület rendezése érdekében.

Minden évben megrendeztük a Parti party-t. A mai rendezvényre rekord számú 151 fős jelentkezés érkezett.

Az elmúlt 5 év főbb fejlesztései:

* áramfelvétel kialakítása,
* elektromos sorompó kiépítése,
* kamera rendszer kialakítása,
* helyszámok rendezése,
* sólya felújítása (köszönet a tervezőknek és Kerényi Istvánnak a kivitelezés felügyeletéért),
* bójákat vásároltunk az egységes kép érdekében (sokan még nem vették fel),
* pipázó, hirdetőtábla,postaláda felújítása,
* mólószár hosszabbítás elvi engedély terve elkészült (sajnos nem engedélyezték a kivitelezést, de nem adjuk fel),
* létrehoztuk és folyamatosan üzemeltetjük az egyesület internetes felületét (köszönet Vámos Csabának)
* kotrással kapcsolatban még várjuk a számlát,
* alapszabály utolsó módosítása folyamatban van.

Az elnökség évente 6-8 alkalommal tartott vezetőségi ülést. Az összes ülés és az ott született döntés jegyzőkönyve nyilvános.

A vezetőség a felügyelő bizottság és az etikai bizottság munkáját költségtérítés és díjazás nélkül végezte.

Köszönetet mond a vezetőség végzett munkájáért, a tagság aktív közreműködéséért és kéri a beszámoló elfogadását.

**1./08./2019. Kgy. határozat**

**A tagság a vezetőség beszámolóját egyhangú szavazattal, tartózkodás és ellenszavazat nélkül elfogadta.**

1. **Választás**

Somogyi Magyar József dia vetítéses prezentáció formájában ismertette a választás szabályait, valamint a jelöltek ajánlását és névsorát (az írásos anyag a 2.sz. mellékletben található).

Tájékoztatja a tagságot a titkos szavazás menetéről.

Sárdi Péter kéri, hogy a két elnöknek javasolt személy röviden ismertesse a jövőre vonatkozó elképzeléseit.

**Tóth Béla elnök jelölt:**

Legfontosabb célkitűzési:

* a kikötő működésének fenntartása,
* rendjének és tisztaságának növelése ( lásd vendégmóló állapota),
* a kikötő Keleti csatornájának folyamatos tisztítása a vízminőség javítása érdekében,
* az üres helyek internetes reklámozásával bővítené a bevételeket,
* fontos egy elektromos csörlő kiépítése,
* elektromos hálózat fejlesztése,
* magasnyomású mosó telepítése,
* az egyesület sport jellegének fejlesztése,
* téli hajótárolás feltételeinek megteremtése ( az Önkormányzat nyitott erre a felvetésre),
* a tagság jelenlegi díjait nem szeretné emelni a fejlesztéseket pályázati forrásból kívánja előteremteni.
* jó a kapcsolata a térség és a település vezetőivel,
* fontosnak tartja a vezetőség mellett működő tanácsadó testület létrehozását.

**Dér Ferenc elnök jelölt:**

Gratulál Tóth Béla programjához. Nem változtatna a korábban elkezdett úton. Fontosnak tartja a fejlődést, de csak mértékkel. A szabályozott, szervezet és nyílt munkát tartja továbbra is követendőnek.

**Somogyi Magyar József** megköszöni az ismertetéseket és felkéri a korábban kevésbé ismert jelölteket egy rövid bemutatkozásra.

**Egri Zoltán:** 13 éve tag 60 éve van a családnak nyaralója a településen. Civil munkája a tanácsadás, cégépítés ezt a tapasztalatát tudja a munkában hasznosítani.

**Keresztes József:** 3 éve tag, közgazdász, Százhalombattán egy kézilabda egyesület vezetőségében dolgozik, legfontosabb feladatnak a kikötő megtartását tarja.

**Szécsényi Lajos:** 30 éve vezet vállalkozást, igazságügyi szakértő, sok ellenőrzési, felügyeleti tapasztalattal rendelkezik.

**Bali István:** 40 éve hajóépítő, Balatonberényi lakos, sok kikötőben jár, ismeri a kikötői fejlesztéseket. Fontosnak tartja a kikötő fejlesztését.

**Rónai Attila:** 5 éve vitorlázik, multi cégnél dolgozik, gépészmérnök, mindenben támogatja az egyesület munkáját.

**Rádi Adrienn:** tanárnő, Kéthelyi lakos, fontosnak tartja az etikai normák betartását.

**Döme Péter:** 31 éve van jelen a településen, erős etikai érzéke van, biztosító berendezésekkel foglalkozik.

**Tokos Csaba:** nincs jelen

A bemutatkozások után megtörtént a szavazó lapok kiosztása, majd megtörtént a titkos szavazás.

A titkos szavazás eredményét a választási jegyzőkönyv (3.sz. melléklet) tartalmazza.

**Dér Ferenc:** köszöni a jelölő és a szavazat számláló bizottság munkáját.

Köszöni a bizalmat. Az elnökség a következő 5 évben is, a kikötő fejlődésének érdekében fog dolgozni.

Kéri, hogy augusztus 20.-án a tűzijáték alatt minden tag csónakjával, hajójával vegyen részt a lampionos felvonuláson.

Társadalmi munkát hirdetett október 19.-re 10 db. fa ültetésére.

1. **Egyebek**

**Szécsényi Szabolcs:** tájékoztatja a közgyűlést, hogy Horváth István tagtársunk ingatlanát, hajóját eladta, beszélt vele telefonon, a 2019 évi díjakat nem fizette be, nem kíván az egyesület életében részt venni. Az Alapszabály szerint javasolja tagtársunk kizárását.

**2./08./2019. Kgy. határozat**

**A Közgyűlés Horváth István kizárását 52 igen és 3 tartózkodás mellett megszavazta.**

**Szécsényi Szabolcs:** a közgyűlésen említett mólószár rendbetétele érdekében vasárnap 10 órára meghívja a tagtársakat.

**Somogyi Magyar József:**

további felszólalás hiányában a közgyűlést bezárja, gratulál a megválasztott tisztségviselőknek és megköszöni a megjelentek aktivítását.

K.m.f.

……………………………………………………….. ……………………………………………….

**Somogyi Magyar József Lepp László**

levezető elnök jegyzőkönyvvezető

……………………………………………..

 **Rónai Attila**

jkv. hitelesitő